Diari Oficial de la Generalitat Valenciana


Sumari del DOGV 9897, del 19-07-2024 (2024/7160)

RESOLUCIÓ de 4 de juliol de 2024, de la Conselleria d’Hisenda, Economia i Administració Pública, per la qual s’autoritza una ampliació de crèdit, en virtut del que preveuen l’article 48 de la Llei 1/2015, d’hisenda pública, del sector públic instrumental i de subvencions, i l’article 22.1.ac) de la Llei 8/2023, de pressupostos de la Generalitat per a l’exercici 2024, en el capítol 2 del programa 412B, Prestacions assistencials farmacèutiques i complementàries, de la Conselleria de Sanitat, per un import de 062.472.613,95 euros (expedient 00.005/24).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9897

Data del DOGV
:   19-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7160

CVE
:   NBDB-D-7068-3745

Data del document
:   04-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

L’article 22 de la Llei 8/2023, de pressupostos de la Generalitat per a 2024, en l’apartat ac), establix que, excepcionalment, la conselleria competent en matèria d’hisenda podrà aprovar, amb l’autorització prèvia del Consell, ampliacions de crèdit en les seccions i els capítols als quals hagen d’imputar-se els gastos comptabilitzats el 31 de desembre de 2023 en els comptes financers corresponents als creditors per operacions pendents d’aplicar al pressupost, fins a un import màxim conjunt equivalent al saldo existent el 31 de desembre de 2023 en els comptes financers esmentats, amb la condició de no afectar l’objectiu d’estabilitat pressupostària de l’exercici de 2024.

Considerant la informació remesa des de la Conselleria de Sanitat en escrits dels dies 4 i 12 de juny de 2024, relatius als imports pendents d’aplicar al pressupost de l’exercici 2023 i anteriors que el 31 de desembre de 2023 constaven en el compte de creditors per operacions pendents d’aplicar al pressupost, compte 413, i corresponents al capítol 2, així com la previsió dels fons addicionals que s’assignen a la Comunitat Valenciana corresponents a 2024, en el marc del mecanisme extraordinari de finançament del Fons de Liquiditat Autonòmica, l’adhesió dels quals es va produir a través de l’Acord del Consell de 9 de gener de 2024, és procedent efectuar una ampliació del capítol 2 en el programa 412B, Prestacions assistencials farmacèutiques i complementàries, de la Conselleria de Sanitat, per un import de 748.983.749,95 euros, per a donar cobertura a les obligacions esmentades.

En conseqüència, i en virtut del que disposa l’article 22.2 de la Llei 8/2023, de pressupostos de la Generalitat per a l’exercici 2024, i del que preveu l’article 48 de la Llei 1/2015, d’hisenda pública, del sector públic instrumental i de subvencions, i considerant la competència per a resoldre, de conformitat amb el que establix la Resolució de 12 de febrer de 2024 (DOGV 9792, de 20 de febrer), de delegació de determinades competències en òrgans d’esta conselleria, i amb l’autorització del Consell per acord de 29 d’abril de 2024,

RESOLC

*Primer i únic*

Autoritzar l’ampliació de crèdits en l’aplicació pressupostària G01100201GESC000.412B22.2 per un import de 781.014.713,95 euros.

  

València, 4 de juliol de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública